Optimistin laulu
Kas, kirkas taivas kaartuu kattoin yli
 ja hallan huurut leijaa Pohjolasta.
 On tullut syksy, nyt sen tunnen vasta,
 kun lempilehdollain on kylmä syli.

 On tullut syksy, pois on kesän kuumat,
 sen väsyttävät talkootanssi-humut,
 sen lehtoin leikkiyöt, ja aittakumut,
 nyt pakkanen pois puree hullun-huumat.

 Mä ilomiellä syksyn sumut siedän
 kun muistan luistimia, suksiain,
 laulelen keväisiä laulujain
 ja mietin miten Vappu-illan vietän.

1912.